Torna el curs gratuït d’Alfabetització Informàtica al Centre Socioeducatiu Díaz-Pintado
2025-07-24

Com cada any amb l’arribada de setembre, el Centre Socioeducatiu Díaz-Pintado de Burjassot convoca una nova edició del curs gratuït d’Alfabetització Informàtica, una oportunitat d’aprenentatge per a persones que, fins al moment, no han tingut accés als coneixements més bàsics de Noves Tecnologies.

Les persones que s’inscriguen rebran informació i formació sobre el maneig bàsic de l’ordinador, treball de tractament de text, cerca d’informació en internet, correu electrònic, tràmits telemàtics, xarxes socials, emmagatzematge de dades en el núvol, etc…A més, la programació del curs també pretén ajudar els participants a extraure més rendiment dels seus telèfons intel·ligents, donat l’ús majoritari i generalitzat de dispositius mòbils, a l’hora de navegar en la xarxa.

Els cursos començaran a partir del 18 de setembre, en horari de matí (amb opcions de classes de 9 h a 11h i d’11 h a 13 h) i tindran lloc dos dies a la setmana. Tenen una duració de 30 hores, i s’estendran al llarg de dos mesos. Les persones interessades a obtindre més informació sobre el curs o a inscriure’s gratuïtament, poden acudir al Centre Socioeducatiu Díaz-Pintado (Plaza Nou d’ Octubre, 11) o telefonar al 96 364 04 25.